benxh/qysh-me-shqip-scrape-dataset huggingface dataset:
Qysh me përgatit speca të fërguara shoqëruar me djathë?


				
			Ku ka më të mira se speca të fërguara dhe me djath. Sidmos tani kur jemi në sezonin e tyre. Edhe pse është një recetë mjaftë e thjeshtë, ka disa teknika apo mëlmesa që ja shtojnë shijen. Ne po ju rekomandojmë recetën tonë për speca të fërguar. një recetë që ju bën të lëpini gishtat! Nëse dëshironi speca të fërguara mund t’i bëni më pak vaj dhe pastaj t’i fusni në furrë. Sot ju kemi sjellë një recetë fantastike:
Përbërësit për speca të fërguara :

3 speca;
3 feta djathë;
2 thelpinj hudhre;
1 vezë,
rigon;
domate;


Përgatitja: 
Së pari, pastroni specat mirë e mirë. Pastaj butësisht thërrmojeni djathin. Tutje shtoni hudhrën e grirë imët, vezët dhe rigonin dhe të gjitha bashkoni mirë. Pastaj specave një nga një pritjani bishtat dhe pastroni nga farat. Mbushni me përbërjen nga djathi dhe fërgoni shkurt nga të gjitha anët në vaj, të mbuluar. Para përfundimit shtoni domatet, të cilat gjithashtu i keni larë dhe grirë në copa të vogla. Specat e fërguar me vezë  dhe domante shërbejni me bukë të ngrohet shtëpie. Ose edhe me bukë  të  rreshkur. Kjo recetë është shumë  e preferueshme për mëngjes. Mund të themi se është një nga mëngjeset më të preferuara të shqiptarëve. Ju bëftë mirë!
Qysh me përgatit troftë me arra?


				
			A dini të përgatisni troftë? Kuzhinierët thonë se nëse doni të mësoni të përgatisni peshqit duhet të filloni nga troftat. Një troftë e përgatitur ashtu si duhet është një vakt i shëndetshëm për të gjithë familjen. Në vetëm pak minuta mund të shërbeni një pjatë shumë të shijshme. Nidqni recetën tonë.


Përbërësit

1 kg troftë;
150 g arra;
1 qepë;
1 lugë spec i kuq i bluar;
vaj;
kripë,
piper i zi i bluar;


Përgatitja
Së pari qepën grijeni imët dhe skuqeni me vaj në tigan të nxehtë. Pastaj arrat grijini imët ose shtypini. Pasi të jetë zbutur qepa, shtoni arrat e më pas piperin e kuq dhe përziejini të gjitha bashkë, deri sa të bëhet një masë e njëtrajtshme. Pasi të jetë fërguar qepa, largojeni tiganin nga zjarri. Tavën ku do të piqet peshku lyejeni me yndyrë. Troftën e pastruar mbusheni me arrat e përgatitura dhe vendoseni në tavë. Nëse ju tepron mbushja, atëherë atë hidhjani sipër peshkut. Kjo do të ja shtojë shiijen edhe më shumë. Në fund spërkateni peshkun edhe me pak vaj e më pas futeni në furrën e parangrohur në 200 gradë. Piqeni këtë tavë për 1 orë, ndërsa pas pjekjes shërbejeni me sallatë të gjelbër e domate. Ju bëftë mirë!

A e dini se..?
Trofta është peshk i ujërave të ëmbla që jeton në shumicën e lumenjve Shqipërisë. Troftat gjenden kryesisht në ujëra të ftohta e të kthjellëta, të temperaturave prej 10–16 °C. Trofta jeton në pjesën më të madhe të lumenjve e liqeneve të Amerikës së Veriut, Azisë veriore dhe në Evropë. Trofta më e njohur në vendin tonë është Korani. Është peshk mishngrënës.
Qysh me përgatit sallatën e larme me oriz dhe mish toni?


				
			A e keni provuar sallatën e larme me oriz? Kjo përgatitet shpejt dhe lehtë, është shumë e shijshme. Sallatë me shije të mrekullueshme. Mbi të gjitha është një sallatë që është e shëndetshme. 
Kjo është një recetë që nuk haset shpesh prandaj nëse e shërbeni para mysafirëve, kushdo qofshin ata, do të ngelen të impresionuar. Nuk do ta harrojnë kurrë dhe patjetër se do t\’ja u kërkojnë recetën.  Ndiqni recetën më poshtë:
Përbërësit:

900 g oriz të zier,
400 g mish toni,
200 g bizele të konservuar apo të zier,
2 speca të kuq, të prerë në kube,
3 domate, të prera në copa të vogla,
Një lugë majdanoz të prerë imët,
Një lugë ullinjsh të grirë imët,
4 lugë majonezë,
Lëng të një limoni,
2 lugë vaj ulliri.

Përgatitja:
Së pari zijeni orizin si zakonisht. Pastaj në orizin e zier shtoni mish toni dhe përzieni. Pasi të jetë përzier orizi me mish ju mund të shtoni ngadalë bizele, spec, domate, kokrra ulliri dhe majdanoz. Pastaj përzieni edhe majonezën, lëngun e limonit dhe vajin e ullirit. Në fund hidhjani sallatës sipas shijes suaj. Mbuloni sallatën e mrekullueshme me folie dhe e lini në frigorifer derisa ta servirni.  Kështu  e keni sallatën e larme me oriz dhe mish toni. Ju bëftë mirë!
Qysh me ditë ndikimin e kafesë në lëkurë?


				
			Lidhur me ndikimin e kafes për shëndetin ka analiza nga më të ndryshmet, por një gjë është e sigurt: ky lëng magjik ka efekte shumë pozitive nëse konsumohet në mënyrë periodike por edhe të moderuar. Sipas studimeve të mëparshme të kryera nga Universiteti i Harvardit, rezulton se kafja shëron shumë sëmundje dhe shpëton jetën duke ulur numrin e vdekjeve.
Ndërkohë një studim i kryer së fundmi nga Instituti i mbrojtjes së shëndetit në SHBA, nxjerr në pah një tjetër benefit të kafesë: konsumimi i tij ul me 20% riskun e sëmundjes së lëkurës Melanoma, e cila është një ndër kanceret më të rrezikshme për lëkurën. Studimi i cili zgjati plot 10 vjet dhe në të cilën morën pjesë 450 000 veta, vërtetoi se personat të cilët konsumojnë rregullisht disa filxhanë kafe në ditë kanë shumë më pak rrezik të preken nga kjo sëmundje e rëndë e lëkurës.
Qysh me i evitu shqetësimet e foshnjave?


				
			Për një të porsalindur, e qara është mënyra kryesore më të cilën ai komunikon: duke mos ditur ende të flasë, i vogli arrin të lidhet me ambientin përreth vetëm nëpërmjet të qarës. Kësisoj prindërit nuk kanë përse të frikësohen sa herë fëmija qan.
Shkaqet:
Ka uri
E qara e shkaktuar nga një nevojë për ushqim fillon si një ankesë dhe pastaj dalëngadalë kthehet në një shfrim të vërtetë.
Është i irrituar
Mund të jetë dhe ndonjë gjë që e shqetëson të voglin. Ndoshta ka shumë vapë, ose ftohtë. Ose mund të jetë lagur. E qara në këto raste është pak a shumë e dobët, gati si një ankesë e zbehtë. Ndien dhembje E qara nga dhimbja është insistuese, e fortë dh e dhimbshme, lehtësisht e kuptueshme. Në muajt e parë mund të bëhet fjalë dhe për pamundësinë që ka për të gogësitur.
Ka nevojë për t’u ambientuar
Sidomos kjo ndodh javët e para, ku dhe mund të qëllojë që i vogli qan gjithnjë në të njëjtën orë të ditës. Bëhet fjalë për një lloj riti i cili i shërben për t’u njohur me një botë për të ende të re dhe të panjohur.
Ka nevojë për përkujdesje
E qara është një ndihmë për fëmijën me qëllim që të tërheqë vëmendjen e babait dhe të nënës.
Qysh me përgaditë milkshake me mjedra?


				
			Përbërësit:

400 ml qumësht
lëngu i 2 portokajve
150 gram mjedra
2 lugë sheqer.

Tunden qumështi, mjedrat, sheqeri dhe lëngu i portokajve. Hidhet në gota dhe zbukurohet me lëvore portokalli të prerë në fije.
Për dhëmbë më të bardhë, shtoni qumësht në çaj


				
			Të gjithë dëshirojmë të kemi dhëmbë më të bardhë. Ata që i vënë qumësht çajit, le t’i gëzohen kësaj shprehie. Mjafton vetëm pak qumësht në çaj, që të zbardhoni dhëmbët dhe të ndaloni njollat, transmeton Telegrafi. Hulumtuesit në Universitetin e Albertas në Kanada, kanë zbuluar se “çaji është ‘qumështi’ i dytë, më i përdorur në botë”.
A e dini se..
Çaji përmban tanin – materie e tretshme në ujë, që japë shijen e ithët. Këto kanë ngjyrë të errët dhe i zhysin dhëmbët.Në anë tjetër, qumështi përmban kazeinë, që e ndalon mbetjen e njollave të taninës dhe i zbardhë dhëmbët. “Përparësitë e mëdha të qumështit, po shihen si të domosdoshme në higjienën dhe estetikën dentare” thuhet poashtu në përfundimet e këtij hulumtimi.
Poashtu, miliona njerëz mëngjesin e fillojnë me një gotë çaj të ngrohtë. Disa me sheqer e disa pa të, disa përdorin çajin e gjelbër disa çajin e zi. A keni dëgjuar për dietën me çaj, atë me çaj të gjelbër dhe qumësht? Dieta me qumësht dhe çaj të gjelbër është shumë popullore për ata që duan të humbin në peshë dhe ta ruajnë atë peshë të arritur. Kjo nuk është vetëm pije e shijshme që nuk lejon të vuani urie, por është i shkëlqyeshëm për pastrim të organizmit.  Tani e keni sekretin për dhëmbë më të bardhë!
Qysh me përgaditë maskë për lëkurë të butë?


				
			Dëshironi të keni një lëkurë të butë si mendafsh? Maskat në qëndrat estetike janë shumë të kushtueshme për t’i dhënë trajtimin e duhur lëkurës suaj, por, egziston gjithmonë një zgjidhje më e lehtë. Maskat të cilat mund t’i pergatisni në shtëpi kanë rezultuar mjaft të efektshme.
Maskë me banane dhe majonezë:
Marrim një banane, i heqim lëkuren dhe e ndajmë në pjesë të vogla. Hedhim bananen në një tas, pastaj hedhim tre lugë majonezë, i përziejmë dhe i shtypim me lugë deri sa të jetë krijuar një masë në formë pureje. Në fund e vendosni masken me kujdes mbi fytyrë larg rrathëve të syrit dhe larg kontureve të buzëve. E lëmë të qëndrojë masken për 5 minuta dhe e shpërlajmë fytyren me ujë të vakët. Avokadoja është një përbërës të cilin mund t’a shtojmë në këtë maskë sepse ka një efekt shumë të mirë tek lëkura juaj.
Shpella e Pirateve Dhermi


				
			
Shpella e Pirateve dhermi, e cila është bërë e famshme, jo vetëm për historinë e saj, por edhe prej librit me të njëjtin titull i Petro Markos, vlonjatit te shquar. Si dhe prej filmit nga Kinostudioja “Shqipëria e Re” që bazohet në librin me të njëjtin titull të Petros. Kjo shpellë e veçantë përbën një nga vendet më me vlerë, në bregdetin e Himarës.



Si të shkoni në Shpellë?



Për të shkuar në këtë shpellë, mënyra e vetme është deti. Mjaftojnë 10-15 minuta lundrim, me një motobarkë vogël dhe mund të gjendesh aty. Deti i thellë, në ngjyrë të errët dhe bregu me formacione shkëmbore e ujore, paralajmëronë hyrjen në shpellë.



Hyrja e shpellës, e përbërë nga dy zgavra të mëdha është një rikthim i menjëhershëm në historinë e disa shekujve më parë që, natyrshëm, ngjall emocione.




Ajo ka në bazë historinë: piratët e famshëm që e shfrytëzonin këtë hapësirë shkëmbore në një mjedis detar, apo beteja me saraçenët, gjë që na vjen përmes toponimisë së këtij vendi.




Veçantitë e Shpellës së Piratëve



Shpella e Pirateve Dhermi ndodhet pranë gjirit të mrekullueshëm tek Alevrat (Al-Evra), ku gjendet plazhi me të njëjtin emër. Shpella ujore ka një thellës prej 40 metrash, dhe nëpër muret e lagështa vihen re shenja bloze dhe gjurmë zjarresh. Ky objekt natyror, sipas gjeografëve vlonjatë, është shpella më e madhe detare e vendit, me xhepa të shumtë brenda saj.



Për eksploruesit e natyrës, në Gadishullin e Karaburunit, ndodhet Shpella e Haxhi Alisë, detarit të njohur të Mesjetës së Vonë. Ky i fundit kishte ngritur në këtë shpellë portin për flotën e tij. Ndodhet në Karaburun, midis kepave të Gjuhëzës dhe Golovecit.



Legjenda e Shpellës



Sipas legjendës, Shpella dikur është përdorur nga Pirati i njohur i shekullit të XVII-të Haxhi Aliu. Këtu ai strehohej së bashku me anijen dhe njerëzit e tij. Pozicioni i favorshëm i Karaburunit i ofronte këtij pirati mundësinë e plaçkitjes së anijeve napolitane, turke, veneciane, dalmate, etj.



Pasi u vra nga venecianët Haxhi Aliu u varros së bashku me të birin në Sazan. Por varret e tyre nuk janë gjendur asnjëherë. Pleqtë tregojnë se Haxhi Aliu ishte një hero deti, ujk i gjallë, që nuk i trembej as kohës së keqe, as përleshjeve me piratët e shumtë, çfarë kishte në kohën e tij nëpër Mesdhe. Thanasi, një prej burrave më të moshuar të zonës, tregon se legjenda e kishe zmadhuar çdo veprim dhe trimëri të tij.
Qysh me përgatitë ëmbëlsirën Monte?


				
			A e keni provuar ndonjëherë ëmbëlsirën Monte? Ajo padyshim që është një nga ëmbëlsirat më të veçantë dhe delikate. E adhuruar nga fëmijët por edhe e shumë dëshiruar nga të rriturit. Ndiqni recetën më poshtë për ta përgatitur.
Përbërësit për ëmbëlsirën Monte

1 litër qumësht
12 lugë nisheste
8 lugë sheqer
2 sheqer vanillë
250 gram margarinë
500 ml ajkë
300 gram qokollatë
300 gram biskota.

​Përgatitja
Së pari, nishesten dhe sheqerin e përziejmë me 250 ml qumësht të ftohtë kurse pjesën tjetër të qumështit e vlojmë. Pastaj ngadalë në qumështin e valë shtojmë niseshten e tretur dhe e përziejmë vazhdimisht derisa të trashet kremi. Në kremin e ftohur shtojmë margarinën e rrahur në shkumë dhe përziejmë.
Pastaj duhet të ngrohim ajkën e ëmbël, por mos e lejoni të vlohet. E largojmë nga zjarri dhe shtojmë çokollatën e copëtuar. Ngadalë e përziejmë derisa të shkrihet çokollata. Pastaj në një kallëp të thellë e të lyer me yndyrë vendosim një shtresë biskota katrorë të njomura në pak qumësht. Pasi ta kemi bërë këtë e qesim një shtresë të hollë nga kremi me qokollatën dhe ajkën. Pastaj vendosim sasinë e kremit të bardhë, e rrafshojmë dhe mbi e lyejmë me masën e kremit me çokollatë. Kur të jetë gati ëmbëlësirën me monte e shërbejmë të ftohtë.
Qysh me përgaditë ëmbëlsirë me portokall?


				
			Përbërësit:

300 gram miell
150 gram sheqer
3 vezë
250 ml lëng portokalli
lëvorja e ½ portokalli
50 ml vaj ulliri
1 lugë sodë bikarbone.

Rrahim vezët në një enë së bashku me sheqerin. Shtojmë vajin dhe lëngun e portokallit duke i përzier mirë. Pastaj, miellin dhe sodën i përziejmë së bashku duke i kaluar në sitë. I shtojmë ngadalë në masën e vezëve. Në fund hedhim edhe lëkurën e portokallit të grirë në rende. Masën e vendosim në tavë të lyer me gjalpë dhe pak miell. Pjeket për 40 minuta në temperaturë 180 gradë.
Aknet ne fytyre – Qysh me i eleminu?


				
			
Aknet ne fytyre janë ndër problemet më të padëshirueshme për lëkurën tonë, të cilat mund të shkaktohen nga, çrregullimi hormonal, dietat e varfra, ushqimet e pashëndetshme, mos konsumimi ujit apo faktor të tjerë.



Me anë të kësaj maske, që mund ta përgatisni në shtëpinë tuaj, ju mund t’i eliminoni ato shpejt dhe në mënyrë efektive.



Maskë për aknet ne fytyre



Per pergatitje ju nevojitet:




1 trangull



Kanellë



Mjaltë




Në një enë miksoni dy lugë mjaltë, 1 lugë çaji pluhur kanelle deri sa të keni arritur një masë të njëtrajtshme, vendosini komponentët  në tërë fytyrën dhe pastaj sipër saj vendosni rriska të holla të trangullit.



Lëreni të veproj për 20 minuta dhe pastaj shpërlani fytyrën me ujë të vakët. Përsëriteni këtë trajtim disa herë  3 herë në javë, për rezultate më të mira.
Qysh me i shmangë gabimet gjatë blerjes së rrobave?


				
			Detaje të shumta, aksesorë me rrudha, palë, valëzime, të gjitha këto shtojnë më tepër madhësinë për pamjen tuaj. 

Mundohuni të zgjedhni veshje me sasi minimale të detajeve dekoruese. Gjëja më e keqe se vijat horizontale në veshje janë vijat e gjera dhe të ndritshme horizontale.
Zgjidhni fustan njëngjyrësh, me ndonjë printim të vogël, dhe një rrip i gjerë i zi në bel.
Ngjyrat e ndritshme ju bëjnë të dukeni më të plota në një masë shumë më të madhe se sa tonet delikate.
Si mund te marre IP Publike?


				
			
Kushtet që duhet plotësuar për të marrë IP Publike janë:






1. Duhet të keni biznesin e regjistruar në ARBK,
2. Duhet të merrni pako të internetit Biznes jo Residencial (shtëpiak),
3. Çmimet e pakove biznes varen nga shpejtësia e internetit dhe mediumi i lidhjes.

Për më shumë detaje kontakto në 038606053 ose na shkruani në shitja@artmotion.net
IP Publike nuk mundësohet për klientët Residencial (shtëpiak) për arsye të keqpërdorimeve të mundshme!
Qysh me përgatit një recetë me lulelakër, brokoli e karrota?


				
			A doni të dini recetën e përsosur me perime? – Drekë shumë e shijshme dhe e shëndetshme dhe që përgatitet shumë shpejt! Madje edhe nëse nuk jeni ndonjë adhurues i këtyre perimeve, lulelakrës, brokolit dhe karotës, nga kjo recetë do të filloni t\’i doni.
 Ja çfare nevojitet për recetën e përsosur me perime:

1 Lulelakër e vogël
1 Brokoli i vogël
2 Karota
2 Vezë
200 ml ajkë neutrale
50 ml qumësht
Pak gjalpë
80 g kaçkavall
Kripë
Piper

Përgatitja
1. Perimet marinojini pak në ujë të kripur (4 – 5 minuta) dhe radhiini në tepsi të vajosur qe ehste rezistente ndaj zjarrit. Vendosni ne një radhë lulelakren dhe ne një radhë brokolin, ndërkaq karotën priteni në rrathë dhe shpërndajeni sipër.
2. Tundni vezët mirë shtoni ajkën për zierje si dhe qumështin. Pasi t\’i keni përzier me kujdes të gjitha, hidhni erëza sipas shijes dhe shtoni edhe pak djath parmixhano sipër nëse doni.
3. Qitni në mënyrë të barabartë sipër perimeve dhe kaçkavallin e grirë në rende.
4. Gjalpin përhapeni mbi sipërfaqe.
5. Piqni në furrë të nxehur në 200 gradë Celsius rreth gjysmë ore. Ju bëftë mirë!


Vërejtje:

Nëse dëshironi racion “më të fortë” në perime radhisni feta proshute dhe pastaj nxirni djathin.
Qysh me parandalu gripin?


				
			Me ardhjen e ditëve të ftohta, nisin edhe ftohjet e para, andaj është koha e fundit të mendojmë si të mbrohemi dhe të forcojmë imunitetin.
Për fillim është e rëndësishme që të shëtisni në ajër të pastër dhe të konsumoni ushqim të shëndetshëm, i cili përbëhet nga pemët dhe perimet.
Po ashtu e rëndësishme është të pini sa më shumë ujë dhe çaj bimësh me mjaltë dhe limon.
Barnat që mund t’i përgatisni:
Për rikuperim të shpejtë grimconi pak hudhër (1/4 e lugës së çajit) dhe përzieni me lëng të freskët nga domatja.
Për ndalimin e këlbazës përdorni pak speca të kuq me një lugë mjalti dhe hane më së miri në stomak të zbrazët.
Në ndihmë ju vjen edhe kombinimi mjaltë dhe cimet.
Për të zgjidhur problemin e gripit provoni ekstraktin e gjethes së ullirit, pasi që ajo vret viruset.
Për forcimin e imunitetit pini shumë çaj me limon dhe mjaltë, ndërsa mjekët rekomandojnë edhe çajin e bardhë pasi është i pasur me antioksidues.
Po ashtu, ndihmon edhe çaji i gjelbër.
Qysh me i ditë zakonet që shmangin plakjen dhe trashjen?


				
			Kryesisht të gjithë përpiqemi të dukemi sa më mirë – stërvitemi, kujdesemi se çka përdorim si produkte kozmetike për fytyrë dhe trupin, qeshim sa më shumë që në këtë mënyrë “vrasim” rrudhat. Mirëpo, një gjë shumica e anashkalojnë, e kjo është mënyra e të ushqyerit.
Shumë shpesh pyesim si është e mundur që Japonezët të duken minimum 15 vite më të rinj, dhe përpiqemi të kuptojmë se çka bëjnë për tu dukur të tillë. Edhe pse gjenetika është ajo me të cilën Japonezet mund të krenohen, megjithatë duhet respektuar të gjitha këshillat e tyre.
Si gatuajnë?
Fërgim, tiganisje, për pjekje nuk bëhet fjalë. Zierja me pak vaj, zierje me avull dhe zierje në ujë – janë terme që përbëjnë botën e tyre të kulinarisë. Ata perimet gjithmonë i presin në feta dhe minimalisht i përpunojnë termikisht. Mëlmesat në botën e tyre zënë vend të veçantë, i përdorin në shumicën e rasteve, por nuk e teprojnë as me këto.
Ushqim i lloj-llojshëm
Sushi nuk është ushqim i vetëm që Japonezët e konsumojnë. Menuja e tyre përbëhet nga lloje të ndryshme peshku, fruta deti, perime të ndryshme, natyrisht orizit, fruta dhe çaji i gjelbërt. Nuk janë adhurues të ushqimit të shpejtë dhe më së shumti zgjedhin ushqimin sezonal dhe të freskët … Për dallim nga shumica e grave tona të cilat ndonjëherë harrojnë të hanë mëngjesin, Japonezet e kanë këtë të domosdoshme. Mëngjesi i tyre përbëhet nga ushqime të lloj-llojshme dhe më shumë porcione të vogla, të cilat përfshijnë orizin, sojën, omletin, perimet …
Rrallë konsumojnë desert
Japonezët janë popull që shumë rrallë hanë ëmbëlsira edhe atë në sasi të vogla. Nuk konsumojnë kek dhe tortë me shumë kore dhe mbushje, siç është praktikë te ne, por më së shpeshti përgatisin apo blejnë akullore nga orizi (moki).
Kultura e ngrënies
Për ata të ushqyerit dhe ngrënia paraqesin ritual. Hanë ngadalë, në kafshata të vogla dhe porcione të vogla. Në pjatë zakonisht vendosin vetëm një ushqim sepse besojnë se kombinimi i dy ushqimeve paraqet mungesë të shijes.
Qysh me nxjerre certifikaten e bashkesise familjare?


				
			Qysh me nxjerre certifikaten e bashkesise familjare? Certifikata familjare është një nga dokumentet më të rëndësishme kur na duhet të aplikojmë për gjëra të ndryshme.
Nëse ju duhet të nxjerrni certifikatën e bashkësisë familjare  dhe nuk e dini si mund ta bëni këtë, lexoni këtë artikull deri në fund! Procedura dhe dokumentet e nevojshme për nxjerrjen e certifikatës së bashkësisë familjare në Republikës së Kosovës është si vijon më poshtë.
Duhet të shkoni në Komunën të cilës i takoni dhe të keni me vete këto dokumente:

Letërnjoftimin (fotokopje) Ekstraktin e lindjes dhe kurorëzimit (fotokopje)
Ekstraktet e lindjes për të gjithë anëtarët e familjes së ngushtë me të cilët jeton në bashkësi familjare (fotokopje)

Për tu paisur me këtë dokument ju duhet të paguani në Komuën tuaj taksën prej 2 eurosh.
Informacion shtesë
Disa komuna të Kosovës tashmë kane edhe e-kioskat. Aty mund ta nxjrrni vet certifikatën tuaj të lindjes përmes aparatit. Pa pasur nevojë të futeni deri në sportele dhe pa pritur fare në rradhë. Mjafton të keni me vete një letërnjoftim ose një pasaportë të cilën do ta skenoni në e-kijoskë dhe ju vetë mund ta nxirrni certfikatën tuaj të lindjës. Por jo vetëm. Aty mund të tërhqeni edhe certifikatën e martesës, bashkimit familjar apo ekstraktin e lindjes. Pagesa është e njëjtë. Për secilën prej tyre kushton 1 ose 2 euro.
Dhimbjet e kokes – qysh me i lehtesu


				
			Për shumë njerëz, dhimbja e kokës është bërë një dukuri gjithnjë e më e zakonshme. Mirëpo cila është mënyra më e mirë për ta qetësuar kokëdhimbjen?

Ndonjëherë kokëdhimbja është rezultat i kushteve mjekësore, por shpesh, ajo thjesht është rezultat i stresit, dehidratimit, një nate të vonët pune ose thjesht kur e ke tepruar me pijen.
Terapia e masazhit
Terapia me masazh është në gjendje të zvogëlojë dhimbjen kronike. Përpos që lehtëson kokëdhimbjen ajo do të lehtësojë edhe tensionin e muskujve që shkakton dhimbje koke. 
Merrni kohë për të kërkuar llojet e masazhit dhe për të marrë referenca ë besueshme për një mjek pranë jush që mund të adresojë në mënyrë efektive pikat tuaja specifike të dhimbjes.
Aplikim i napave të nxehta ose të ftohta
Vendosni paketën e akullit në ballin tuaj dhe /ose në faqe. Në thelb kudo ku ju vjen burimi më i madh i dhimbjes. 
Vetëm sigurohuni që të kufizoni aplikimet e paketave të ftohta për jo më shumë se 10 minuta në të njëjtën kohë. Nuk 
Për aplikimin me napa të nxehta, mund të blini një pako nxehtësie në shumicën e farmacive. Ose të bëni një vetë duke përdorur oriz të pjekur. Merrni një jastëk të vogël ose një copë pëlhure dhe mbushni rreth dy të tretat e mbushura me oriz të pjekur. 
Qepeni ose lidheni dhe vendoseni aty ku keni më tepër dhimbje.
Aromaterapia për kokëdhimbjen
Aromaterapia është studimi se si aroma të caktuara mund të nxisin përgjigje pozitive dhe madje shëruese në tru. Disa lloje erërash janë raportuar se qetësojnë dhe zvogëlojnë dhimbjen e kokës. 
Këto aroma përfshijnë ekstrakt mente, eukalipti dhe vaj livande. Janë lehtësisht të disponueshme në shumë dyqane lokale ushqimore shëndetësore ose në internet.
Qysh me përgaditë maskë tonifikuese për fytyrë?


				
			Përbërësit:

2 lugë tërshërë
1 lugë mjaltë.

Përzihen përbërësit mirë. Masa e përgaditur aplikohet në fytyrë dhe masazhohet me lëvizje të buta rrethore. Lihet të veprojë për 15 minuta dhe shpërlahet me ujë të ftohtë.
Qysh me nxjerrë certifikatën e shtetësisë?


				
			Procedura dhe dokumentet e nevojshme për nxjerrjen e certifikatës së shtetësisë në Republikës së Kosovës është si vijon:

Ekstrakti i lindjes për palën që kërkon vërtetimin;
Letërnjoftimi ose pasaporta valide e Kosovës;
Pagesa e taksës 1 Eur.
Qysh me përgatit ëmbëlsirë pa miell dhe sheqer?


				
			Ëmbëlsirat më të mira bëhen edhe pa miell dhe sheqer. Vetëm nga përbërësit natyral. Besoni ose jo, pa miell dhe sheqer. A keni ngrënë ndonjëherë ndonjë ëmbëlësirë të tillë? A besoni një ëmbëlësirë pa miell dhe sheqer mund të jetë e shijshme? Ky desert vërtet të mirë bëhet shumë lehtë.  Ndërsa receta ka arritur nga Amerika Latine. Ajo është shumë e famshme në ato vende mirëpo ka arritur të shpërndahet edhe në vende të tjera. Ne e adhurojmë, sepse bëhet lehtë dhe për gatimin e saj ju nevojiten vetëm këto gjëra:

Përbërës:

4 vezë,
2 portokaj,
200 kokrra arra, bademi, lajthie apo kokosi,
Gjysmë luge e vogël sodë buke.

Për mbushje:

100 gramë çokollatë të zezë,
200 ml ajkë neutrale për zierje.

Përgatitja:
Së pari portokajtë fundosni në tretje të sodës së bukës dhe lërini të qëndrojnë gjysmë ore. Kështu do të bëni pastrimin e thellë të tyre dhe ata janë gati për përdorim. Pastaj zini rreth gjysmë ore derisa të zbuten. Kujdes të mos i zeni tepër sepse kjo do ta dëmtojë recetën. Pasi të jenë zier bluani mirë në blender. Pasi të jeni bluar portokajt shtoni vezët dhe frutat arrore të cilat i keni bluar më parë dhe pak sodë buke. Piqni në 200 gradë rreth 20 minuta. Në shportë zieni ajkën neutrale dhe në të shtoni çokollatën derisa të shkrihet. Pasi të jetë shkrirë hidhjani sipër ëmbëlsirës së përgatitur dhe të ftohur. Ftoheni në frigorifer dhe servireni. Kështu ëmbëlësira unike është gati. Kujdo që do të ja servoni do të ngelet i mahnitur nga shija e saj.